Резерват Увац д.о.о., привредно друштво које је основала Влада Републике Србије за управљање Специјалним резерватом природе ''Увац'', на основу члана 34. Закона о јавној својини (''Сл. гласник РС'' бр. 72/2011) и чланова 6., 7., 8. 9. и 16. Уредбе о условима прибављања и отуђења непокретности непосредном погодбом, давања у закуп ствари у јавној својини и поступцима јавног надметања и прикупљања писмених понуда (''Сл. гласник РС бр. 24/2012), и Одлуке Скупштине Друштва, број 144/17, од 11.04.2017. године

***О г л а ш а в а***

**Давање у закуп катамарана на Увачком (Сјеничком) језеру**

1.Резерват Увац д.о.о. даје у закуп, прикупљањем писмених понуда следеће:

|  |  |  |  |  |
| --- | --- | --- | --- | --- |
| Ред.бр. | Назив | Површина | Почетни износ закупнине | Депозит |
| 1. | Катамарани – 2 комада на Увачком (Сјеничком) језеру | 40+50 m2  (90 m2 укупно) | 1.100.000,00 динара/годишње  (Обавезно погледати тачку 9. текста.) | 600.000,00 динара |

2. Катамарани на Увачком (Сјеничком) језеру дају се под закуп на период од једне године.

3. Катамарани се дају у закуп у виђеном стању. Заинтересовани могу разгледати катамаране у договору са Резерват Увац д.о.о..сваког радног дана, до 25.04.2017. године, до 10:00 часова.

4. Катамарани су регистровани за јавни превоз путника (за 12 особа) до 08.06.2017. године. По истеку регистрације, будући закупац има обавезу да продужи регистрацију, као и да поседује прслуке за спасавање, прву помоћ и заштитне шлемове (ако има у плану посету Леденој пећини). Такође, закупац је у обавези да осигура путнике у одговарајућем осигуравајућем друштву. Лица која управљају катамаранима, морају поседовати одговарајућу дозволу за управљање истим.

5. Право учешћа у поступку прикупљана понуда имају сва правна лица, која положе горенаведени депозит и приложе изјаву о прихватању свих услова из огласа. Депозит се уплаћује на текући рачун Резерват Увац д.о.о. број 205-188202-22 и фотокопија уплатнице се доставља скупа са писменом понудом.

6. Пријава правног лица за учешће на јавном надметању садржи: фирму и матични број (копију решења о упису у одговарајући регистар, копију потврде о извршеној регистрацији-ПИБ), име и презиме директора и његов потпис, оверену фотокопију овлашћења за заступање на надметању коју доноси надлежни орган, оверену изјаву овлашћеног лица о прихватању свих услова из огласа, доказ о уплаћеном депозиту, број рачуна за враћање депозита.

7. Учесницима који нису успели у поступку прикупљања писмених понуда депозит се враћа у року од 7 дана од дана доношења одлуке о давању у закуп катамарана на Увачком језеру најповољнијем понуђачу. Понуђачу чија је понуда прихваћена, износ депозита урачунава се у закупнину. Понуђач чија је понуда прихваћена губи право на повраћај депозита, ако одустане од закупа или у року од 15 дана од дана пријема позива закуподавца, не закључи уговор о закупу катамарана.

8. Закупнина се обрачунава од момента увођења закупца у посед.

9. У годишњи износ закупнине катамарана нису урачунати трошкови накнаде за коришћење заштићеног подручја Специјалног резервата природе ''Увац'', а који по важећој Одлуци тренутно износе 25.000,00 динара по катамарану (пловилу) годишње (а која се по Одлуци надлежног министарства може мењати). (Одлука о накнадама за коришћење заштићеног подручја Специјалног резервата природе ''Увац'', сагласност Министарства Бр/N0: 401-00-34/2014-02). Потребно је да закупац, пре закључења уговора о закупу катамарана, достави банкарску гаранцију до целокупног износа закупа, или да комплетну закупнину плати унапред.

10. Критеријум за избор најповољнијег понуђача је висина понуђене цене закупа изражена у динарима.

11. Резерват Увац д.о.о. задржава право да одустане од избора понуђача у свакој фази поступка.

12. На месечни износ закупнине коју понудилац понуди обрачунаће се порез на додату вредност по стопи од 20%, уколико је применљиво.

13. Писмене понуде подносе се у затвореној коверти, са назнаком "Понуда за закуп катамарана (2 комада) на Увачком језеру - не отварај", на адресу Резерват Увац д.о.о., Трг војводе Петра Бојовића, број 3, 31320 Нова Варош.

14. Благовременом понудом сматраће се понуда која је примљена у службеним просторијама Резерват Увац д.о.о. до 25.04.2017. године до 12,00 часова.

15. Отварање писмених понуда обавиће се 25.04.2017. године у службеним просторијама Резерват Увац д.о.о., са почетком у 12,30 часова.

16. Непотпуне и неблаговремене понуде неће се разматрати.

17. Све информације се могу добити на телефон: 03364198 или 0648674719. Контакт особа: Новак Пејовић, председник Комисије.

18. Оглас ће бити објављен на Огласној табли Резерват Увац д.о.о., на сајту www.uvac.org.rs, и у средствима јавног информисања.

Резерват Увац д.о.о.

Новак Пејовић, председник Комисије